title: Belharra
text: Iste articlo tracta sobre surf. Ta a localidat aragonesa se veiga Belarra
  
  Belharra ye o nombre d'un arrecife, conoixito por a practica d'o surf, situato entre as localidatz d'Hendaia y Sant Chuan de Luz en a provincia de Labort, en Iparralde. O nombre (literalment en basco hierba) viene d'a hierba que se troba en as penyas d'istas costas.
  
  A zona a on se forman as ondas ye una mica luent d'a costa, feito que permite a formación d'ondas de mas de 10 metros d'altaria, estando por un regular l'altaria meyana d'entre 16 y 17 metros. Manimenos s'han gosato veyer en ista zona ondas de dica 19 metros d'altaria. As ondas no son ciclicas, sino que penden de l'orache.
  
  Ye una zona dificil, apta nomás ta surfistas expertos. Profesionals como o surfista basco Peio Lizarazu practican o surf en Belharra.
  
  Vinclos externos 
    Berria: Belharra uhin mitikoa
    Gara: Iritsi da Belharra olatu erraldoia Lapurdiko kostara
  
  Surf
  Labort